Diari Oficial de la Generalitat Valenciana


Sumari del DOGV 3475, del 16-04-1999 (1999/2626)

Informació pública de l'edicte de l' aprovació definitiva del Projecte d'Urbanització de la Unitat d'Execució número 4. Expedient 9/1997.
-----------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2626


Organisme emissor
:   Ajuntament de Sagunt

Tipus de document
:   Anunci

Informació pública de l'edicte de l' aprovació definitiva del Projecte d'Urbanització de la Unitat d'Execució número 4. Expedient 9/1997. [1999/S2626]
  
El ple de la corporació municipal, en sessió ordinària, celebrada el dia 28 de gener de 1999, va adoptar entre altres, l'acord següent:
  
Aprovació definitiva del Projecte d'Urbanització de la Unitat d'Execució número 4 expedient 9/1997.
  
Vist 1. Que el ple de la corporació municipal en sessió extraordinària celebrada el dia 14 d'octubre de 1998, va aprovar inicialment el Projecte d'Urbanització de la Unitat d'Execució número 4, del vigent Pla General d'Ordenació Urbana.
  
Vist 2. Que aquest acord fou sotmés a tràmit d'informació pública per termini de 15 dies en el Butlletí Oficial de la Província número 256, de data 28 d'octubre de 1998, en el Diari Oficial de la Generalitat Valenciana, número 3.369, de data 10 de novembre de 1998 i en el diari Levante de data 23 d'octubre de 1998.
  
Vist 3. Que durant el període d'informació pública el senyor Lorenzo Fernández García, en nom i representació d'Iberdrola, SA, ha presentat una al·legació en la qual, entre altres qüestions de caràcter legal, exposa que no s'ha incorporat al projecte el plànol de traçat de les línies de baixa tensió, que Iberdrola va facilitar a l'urbanitzador.
  
Entendre com a complimentat el particular emprat per Iberdrola, ja que amb data 16 de desembre de 1998, ha incorporat el plànol en qüestió, el qual forma part del projecte que s'aprova; l'ajuntament comparteix el que ha exposat Iberdrola pel que fa a les previsions legals a les quals fa referència en la seua al·legació; les quals hi ha que entendre que, tant aquestes com les complementàries aplicables sobre el particular, obliguen a ambdues parts.
  
Vist 4. Que en data 18 de desembre de 1998, l'enginyer industrial de l'Oficina Tècnica d'Obres, informa el refós final del Projecte d'Urbanització, i també l'annex explicatiu i modificatiu del refós final de data 17 de desembre actual, i el plànol de seccions longitudinals de rasants i xarxa de clavegueram presentat en aquest departament en data 18 de desembre de 1998, en general s'han esmenat les deficiències que s'indicaven en l'anterior informe de data 14 de setembre de 1998, per la qual cosa s'informa favorablement la part del projecte corresponent a les instal·lacions de proveïment d'aigua i clavegueram.
  
No obstant això, amb anterioritat al començament de les obres, s'haurà de presentar un projecte refós final visat, en el qual es recullen les modificacions introduïdes per la documentació anteriorment esmentada, i també les qüestions de la resta dels serveis tècnics municipals, que es recollien en el tràmit d'aprovació inicial del projecte.
  
Vist 5. Que mitjançant l'annex que es presenta, en el registro general, amb data 21 de desembre de 1998, es planteja la solució provisional de rotonda dins de l'àmbit de la unitat a fi de salvar la qüestió plantejada en la Comissió d'Urbanisme de data 5 d'octubre de 1998.
  
Vist que l'article 41.3 de la Llei del Sòl (Text Refós de 1976), estableix el procediment d'aprovació definitiva dels projectes d'urbanització.
  
Vist que la disposició transitòria sisena de la Llei Reguladora de l'Activitat Urbanística de la Generalitat Valenciana, estableix que els procediments que tendeixen a aprovar o executar el projecte d'urbanització, que s'hagueren iniciat a l'empara de l'anterior legislació, es conclourà de conformitat amb aquesta, llevat de la desestimació de qui haguera promogut la incoació d'aquests.
  
Pel que fa a tot allò exposat, i de conformitat amb el dictamen de la Comissió d'Urbanisme, Inversions i Manteniment, l'Ajuntament Ple, per 21 vots a favor del PP, CIPS, Grup Mixt, UPV i PSOE, i 4 abstencions de EU-Els Verds, acorda:
  
Primer. Pronunciar-se sobre l'al·legació presentada per Iberdrola, SA, en la forma que recull el vist número 3 d'aquest acord.
  
Segon. Aprovar definitivament el Projecte d'Urbanització de la Unitat d'Actuació número 4 del vigent Pla General d'Ordenació Urbana, redactat pels arquitectes, el senyor Fernando Juan Samper i el senyor Celso Varela Galán, i els projectes elèctrics redactats pels senyors Andrés Llopis Juesas i Francisco Civera Navarre, al qual s'incorporaran les precisions recollides en els vists 3 i 4 d'aquest acord, i dins del projecte refós final visat a presentar amb posterioritat.
  
Tercer. Aquest acord s'haurà de publicar en el Butlletí Oficial de la Província de València, d'acord amb el que disposa l'article 141.4 del Reglament de Planejament, i també en el Diari Oficial de la Generalitat Valenciana.
  
Cosa que es fa pública perquè se'n prenga coneixement i als efectes que pertoquen, a reserva dels termes que resulten de l'aprovació de l'acta corresponent, i es comunica que contra aquest acord, que posa fi a la via administrativa, es podrà interposar recurs contenciós administratiu davant la Sala d'aquest ordre jurisdiccional del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquest acord, sense perjudici que puga exercir qualsevol altre que estime oportú.
  
Amb caràcter previ a la interposició del recurs contenciós administratiu, s'haurà de realitzar la comunicació a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.